[Foto's] Dié fikse oupa sit nie sommer nie | Maroela Media
[Foto's] Dié fikse oupa sit nie sommer nie
Wayne McEntire (Foto: Twitter)
'n 68-jarige oupa van Texas in die VSA het die afgelope week die monde laat oophang toe hy passasiers op 'n trein in Rio gewys het dat nie almal van sy ouderdom oud of kranklik hoef te wees nie, nadat 'n medepassasier hom 'n sitplek vir bejaardes aangebied het.
Wayne McEntire was op die trein saam met sy kleinseun Britton Barker tydens hul vakansie in Rio de Janeiro toe hy besluit om sy medepassasiers 'n les te leer.
Barker het aan ABC News vertel sy oupa het "op 'n baie respekvolle manier nee dankie vir die sitplek gesê voordat hy hulle 'n toertjie wou wys".
McEntire het met sy kragtige bolyf homself horisontaal in die lug gehou deur met sy hande aan die reëling te klou.
"Hy is een van die vriendelikste en beleefdste mense wat ek ken. Dit was nie om iemand in die gesig te vat nie," het die kleinseun bygevoeg.
Barker, wat die foto's op Twitter gedeel het, sê hy kan nie die reaksie daarop glo nie. Die foto's is meer as 100 000 keer op Twitter gedeel en minstens 130 000 gebruikers het aangedui hulle hou daarvan.
Britton Barker en Wayne McEntire (Foto: Twitter)
Negejarige wen kompetisie ná 43 muskietbyte
[Video] 'n Kat met nege lewens en vier ore
Hier by ons sal die oues in die tou staan by banke alhoewel daar kennisgewings aangebring is dat oumense, gestremdes ens. voorkeur geniet. Bankamptenare sal ook nie bystand verleen want skynbaar is hulle ook gestremd om hul pligte na te kom.
Wat sal n ref doen as iemand so aan n rugbypaal hang as daar pale toe geskop moet word deur jou openente?
Mooi so, oupatjie! Wys hulle! Ek haal een van die dae die 78-merk, maar toe ek gewerk het, was my kantoor op die vierde verdieping. Ekhet nooit die hyserf gebruik as ek moes op en af nie, 'nj paar keer per dag, altyd gestap. Ek geniet vandag nog die gesondheidj wat ek destyds op daardie manier help inbou het.